DOLOŽKA ZLUČITEĽNOSTI
právneho predpisu s právom Európskej únie 

1.	Predkladateľ právneho predpisu: Ministerstvo práce, sociálnych vecí a rodiny Slovenskej republiky

2.	Názov návrhu právneho predpisu: Návrh nariadenia vlády Slovenskej republiky, ktorým sa ustanovuje suma minimálnej mzdy na rok 2015

3.	Problematika návrhu právneho predpisu:

a)	je upravená v práve Európskej únie:
-	primárnom 
v čl. 6 ods. 2 a 3 Zmluvy o Európskej únii, ktoré ustanovujú, že Únia pristúpi k Európskemu dohovoru o ochrane ľudských práv a základných slobôd a že základné práva tak, ako sú zaručené Európskym dohovorom o ochrane ľudských práv a základných slobôd (t.j. aj čl. 14, ktorý ustanovuje zákaz diskriminácie) a ako vyplývajú z ústavných tradícií spoločných pre členské štáty, predstavujú všeobecné zásady práva Únie,
v čl. 10 Zmluvy o fungovaní Európskej únie, podľa ktorého pri vymedzovaní a uskutočňovaní svojich politík a činností sa Únia zameriava na boj proti diskriminácii z dôvodu pohlavia, rasy alebo etnického pôvodu, náboženstva alebo viery, zdravotného postihnutia, veku alebo sexuálnej orientácie,
v čl. 45 ods. 2 Zmluvy o fungovaní Európskej únie, podľa ktorého voľný pohyb pracovníkov zahŕňa zrušenie akejkoľvek diskriminácie pracovníkov členských štátov na základe štátnej príslušnosti, pokiaľ ide o zamestnanie, odmenu za prácu a ostatné pracovné podmienky,
v čl. 153 ods. 5 Zmluvy o fungovaní Európskej únie, podľa ktorého sa čl. 153 (činnosť Európskej únie v oblasti zamestnanosti a pracovných podmienok) nevzťahuje na odmenu,
v čl. 157 Zmluvy o fungovaní Európskej únie, ktorý zaväzuje členský štát zabezpečiť zásadu rovnakej odmeny pre mužov a ženy za rovnakú prácu alebo prácu rovnakej hodnoty; 

-	sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)

1.	legislatívne akty,
2.	nelegislatívne akty,

-	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009),

b)	nie je obsiahnutá v judikatúre Súdneho dvora Európskej únie.

4. 	Záväzky Slovenskej republiky vo vzťahu k  Európskej únii: 

a)	lehota na prebratie smernice alebo lehota na implementáciu nariadenia alebo rozhodnutia
Nové smernice sa nepreberajú, nariadenia alebo rozhodnutia sa neimplementujú.

b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov

Nové smernice sa nepreberajú.

c)  	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie
	V oblasti, ktorú upravuje toto nariadenie vlády, nebolo začaté konanie proti Slovenskej republike o porušení Zmluvy o fungovaní Európskej únie podľa čl. 258 až 260 Zmluvy o fungovaní Európskej únie.

d) 	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia.

5.	Stupeň zlučiteľnosti návrhu právneho predpisu s právom Európskej únie: 

a)	Úplný.   

6.	Gestor a spolupracujúce rezorty: 
	Ministerstvo práce, sociálnych vecí a rodiny Slovenskej republiky.